Александър Пушкин
Пред испанка благородна…

Превод от руски: Кръстьо Станишев, —

chitanka.info

Пред испанка благородна…[0]

Пред испанка благородна

двама рицари стоят,

във очите й свободно,

смело гледат и мълчат.

Двамата от хубост светят

и сърцата им пламтят,

и подпират със ръцете

тежък меч до силна гръд.

По̀ е мила от живота

и от славата дори…

Но избра един, защото

той в сърцето й гори.

„Кой ти е любим?“ — с надежда

към девойката мълвят

и в очите й се вглеждат,

и отново пак мълчат.

[0] Приживе на Пушкин не е печатано. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.